जमीन देने के लिए तैयार नहीं प्रशासन
आवासनमंडल के बार-बार आग्रह के बाद भी जिला प्रशासन नई आवासीय योजना के लिए जमीन आवंटित नहीं की, इसके चलते अब शायद ही मंडल शहर में नई आवासीय योजना बना सके।
मंडल ने अजमेर शहर में आखिरी पंचशील योजना लागू की थी। मंडल पंचशील योजना में लगभग सभी आवास बेच चुका है। अब नई योजना लागू करना चाहता है, लेकिन इसके लिए उसको शहर के बीच में जमीन की आवश्यकता है। मंडल ने पहले अजमेर विकास प्राधिकरण से जमीन मांगी थी, लेकिन इनकार कर दिया गया। इसके बाद मंडल ने जिला प्रशासन से जमीन आवंटित करने के लिए पत्र लिखा, मगर अभी तक प्रशासन ने कोई सकारात्मक रुख नहीं दिखाया है। प्राधिकरण अपने हितों को ध्यान में रखकर मंडल को जमीन देने का इच्छुक नहीं है। प्राधिकरण भी आवासीय योजना बनाकर भूखंड लॉटरी में निकालने के साथ ही नीलामी करता है, जिससे अच्छा फायदा हो जाता है। मंडल प्रशासन से पिछले तीन साल से जमीन मांग रहा है, लेकिन प्रशासन ने कोई फैसला नहीं किया है। जानकार लोगों का कहना है कि प्रशासन पहले ही निकायों को जमीन आवंटित कर चुका है, लिहाजा अब प्रशासन के पास मंडल को देने के लिए जमीन ही नहीं बची है। इसके चलते मंडल का सपना शायद ही साकार हो पाए। वर्तमान में मंडल पुरानी योजनाओं में बचे हुए भूखंडों को बेचकर काम चला रहा है, वह भी अब समाप्त होने के कगार पर गए हैं।
आवासन मंडल को नई योजना के लिए शहर के बीच में जमीन चाहिए, एडीए ने देने से किया इनकार
hin_Deva hin_Deva hin_Deva hin_Deva